שאלה: נטשתם אותנו - האינטלקטואלים: רציתי לדבר אליך מקירות ליבי. אני ואולי עוד כמה בחורים דתיים לאומיים אינטיליגנטיים- אינטלקטואליים איך שתקרא לזה, אנחנו עושים תואר ראשון בתיכון עושים הרבה יחידות ולי אישית יוצא לראות סביבי המון אתאיסטים שקוראים את הדת לגזרים ואני פשוט לא יודע מה להגיד על ביקורת המקרא על ממצאים ארכיאולוגיים על איך שהם מפריכים את כל הממצאים של המחזירים בתשובה כמו הפפירוס הכל מתיישב על בסיס ההיגיון אני מדבר גם על ויכוחים אידיאולוגיים על השקפות עולם בהם קצת יותר קל לי להחזיק מכיוון שבהם לפחות בחלק של נושא הצניעות שקרוב לליבי אני מאמין בלב שלם גם אם יוכיחו לי ללא ספק שאישה יכולה להתלבש איך שהיא רוצה. במישור השכלי פשוט נטשתם אותנו הרבנים של הציונות הדתית של החרדים של הלא יודע מה. אני מרגיש עם רגל בחוץ מבחינה דתית לדוגמא : והתגובות שם עוד יותר משגעות אותי. אני כבר לא יודע במה אני אמור להחזיק להיאחז כדי להאמין בקב"ה בגלל זה האמונה שלי חלשה אני בחופשים לומד דפי גמרא בכמויות חופשת פסח סיימתי 60 דף אולי יותר, אני כל הזמן שואל ובודק ומדבר גם עם חילונים ואתאיסטים כדי להתמודד ולדעת אני לא יודע לאן לפנות לקבל תשובות לשאלות שלי. אין התמודדות אמיתית עם הטענות. יש לי יותר מידי שאלות באמונה בראש בנושא כפיה שאלות על גמרא מוסר ובאף אחד לא מצאתי על אף כל הספרים שקראתי היהודי האידיאלי לדוגמא ועוד כל כך הרבה ואני לא מוצא משהו שמשביע אותי אני מתחיל לחשוב כבר שאין תשובה. אני לא יכול להיאחז על ריבונו של עולם מבחינה שכלית וגם לא מבחינה רגשית שכן היא אינה יציבה אני פעמים מחזיק בה (שאני לומד גמרא לדוגמא למרות שבלימוד הגמרא אני הרבה פעמים גם מתרתח על כל מיני דברים שנראים בעיני כאי צדק נניח שתלמידיו של רב שלקו זונה כדי לבדוק את מספר איבריה או כל מיני דברים יש כל כך הרבה. או דברים שלא נראים לי הגיוניים בגמרא או בתורה בכלל נניח הארנבת וסימני התארה שלה שכן היא לא מעלה גרה.) אני לא יכול להיאחז מבחינה רגשית כי זה זמני פעם זה שם ופעם זה לא וגם לא מבחינה שכלית כי באמת האתאיסטים שולטים בתחום הזה וקורעים אותנו לחתיכות. במה עוד נשאר לי להחזיק כבוד הרב! לא יכול יותר, מה אני יגיד להורים שלי? הם אנשים פשוטים יהודים פשוטים מהדור הישן של הספרדים אני מלמד את אבא שלי גמרא אני מתבייש שאני אומר את זה נאי רק רוצה לתאר את המצב. בבית אין לי מענה ואני כרגע בשיחות עם הרב שלי במחשבת ישראל אני מסופק אם יש לו תשובות ואני מסופק אם אני יכול לארגן את הספקות שעולות לי בכל מיני דקות מוזרות בחיי היום יום לראש ר אחד. זה מסובך מידי וכל פעם שקופץ לי משהו אני משתדל לכתוב, אני מקווה שמתישהו יהיה לי מסמך מסודר, אבל זה קשה כל כך בגלל שכל פעם צץ משהו חדש אחחח. החיים מסובכים במיוחד למישהו שבאמת כמו מלך כוזר רוצה לגלות את האמת והוא לא יודע אם יש בכלל אמת בעולם. אני מרגיש בימים אלו אגנוסטיקן ז"א אחד שאינו יודע אם קיים אלוקים. וגם אם הוא קיים אני לא מצליח להתחבר ליהדות בצורה מלאה. הרב, אני מצטער על כל הטרחה, אני פשוט הייתי חייב לכתוב את זה אני אשמח אם תפנה אותי למקורות שיתנו לי קצת יותר ביטחון ומוצקות בתורה או משהו שאני יוכל להחזיק בו ולהיתלות בו גם אל מול עשרות אתאיסטים. ולא משהו זמני! מראש! אבקש את אישורך לשלוח את זה לעוד רבנים, כדי לקבל תשובות מגוונות בנושא. ודבר אחרון, אנה שלחו ידיכם בתחום הזה, יש חבר ה אינטלקטואלים רציניים שהדת והטעמים שבה והאתאיסטים והנימוקים שלהם מנגד פשוט משסעים וקוראים את הדת לגזרים ואז הרבה חבר ה באמת מוכשרים חכמים נופלים ומי יודע אולי גם אני ביניהם? (אני לא באמת מאמין שאני אזנח את היהדות או לפחות אני לא מאמין שיצא ממנו משהו גרוע בחיים האלה, המטרה שלי באמת בחיים חוץ מחדר מוזיקה לבנות בבית שלי שזה דבר שמאוד קרוב לליבי זה באמת להקים משפחה עם אישה וילדים לנסות לעזור לזולת כמה שיותר להקים להקת צדקה שתנגן בחינם בחתנות בית פשוט בלי טלוויזיה בלי מחשב והשטויות הללו. וצבירה ורכישה של ידע ופיתוח המידות ככה אני רואה את החיים העתידיים שלי בין אם אני דתי ובין אם לא.)
תשובה: כדי ליישב דעתך יש לעמול בכתבי הראשונים והאחרונים באמונה, להבהיר את השיטות ולבסס את העמדות היסודיות שהתקבלו בכלל ישראל, ואז לגשת לקושיות פילוסופיות על עמדות אלו ברצינות רבה. דבר זה דורש עקביות, זמן ובגרות נפשית. אל תחשוב שיש לך רשות אינטלקטואלית להוריד עצמך ביראת שמים בגלל קושיות פה ושם. לא ניסית ללמוד לאורך שנים את הנושא ולכן אין לך הפריוילגיה לחוות בו עמדה. חבריך שמורידים כיפה וכד, חוטאים בראש ובראשונה ליושרם האינטלקטואלי. וכי מרפרוף דל ניתן להכריע אם יש רבש"ע ואם בחר בנו מכל העמים? הדברים הללו דורשים העמקה ולא החלטה פזיזה שאינה רצינית. לכן המשך בדרכך הדתית, ואת שאלותיך תברר לאט וביסודיות בבתי מדרשיות שתבחר ללכם אליהם. בנתיים אל תתקרב למקומות של דלות מוחין כגון המדיה החילונית או כתבי אמונה רדודים. אלה מורידים את המח מיכולותיו. המתן והעמק בקצב הנכון לך, ובד בבד תרחיב גם את גבולך בעיון בגמ. ניתן להאמין ברבש"ע בנשמתנו בודאות גמורה, וגם האבר הקטן והחשוב ששמו מח יקבל את המזון המתאים לו- קירוב האמונה אל השכל, אם ע"י הכוזרי אם ע"י כתבי הגדולים האחרים. אך לא בשכל הכל תלוי אלא בנשמתנו היונקת בכל יום מהתגלות סיני, והדבר דורש עומק כדי להבין את משמעות הדברים. מבחינה שכלית אין קריעה לגזרים של אמונת ישראל, אדרבה, רוב מוצק של העולם האינטלקטואלי הכללי מאמין בבורא עולם אחד שאינו גוף שזהו יסוד תורתנו. כדי להתקדם עליך להיות עניו. שישים דף בפסח הוא דבר ראוי ויפה המצופה מבן תורה, ועליך להמשיך בכך בהתאם ליכולות שלך בלי גאווה. במקביל תשתדל לעסוק בגמ  בעיון ראשונים וגדולי האחרונים בעיקר זמנך, ובבקיאות רק בזמן מוגדר. הרצון להיות טוב ומוסרי ולהוריד במקביל את הקישור לתורת ד, נובע לעיתים מתרבות חדשה בציונות הדתית המנסה להעמיד את עולמו התרבותי של האדם על בסיס טוב ליבו ולא על בסיס ההתגלות האלהית בסיני. את מגמה זו מוביל מגזין מוצש, ותנועות אחרות הממומנות בידי נוצרים מאירופה המבקשים לשנות זהותנו הציונית דתית לכיוון אחר ממה שקיבלנו מרבותינו, כיוון שבו האדם ומוסרו הם האלהים, ולא האין סוף ב"ה ותושב"ע. כיוון בו א"י אינה קודש אלא מקום לוויתורים, ומדינת ישראל אינה יסוד כסא ד  בעולם אלא מדינת כל אזרחיה. כך הם אומרים בריש גלי, ואתה וחבריך חלק ממערכה על זהותנו הציבורית ומושפעים מרוחות אלו הנכנסות בכל סדק וחלון פתוח בחברה שלנו. גם אם אתה חושב שרק האינטלקט משפיע עליך, הדבר אינו נכון. אתה וחבריך מושפעים מאד מהתרבות הכללית הדתית, ומהטיותיה השונות במקום מגוריכם. הספקות האינטלקטואלים לעיתים הם כיסוי ותצדקי בעלמא לחדירת תרבות פנאי שלילית, ורצון להכשירה גם בעיני השכל. לפיכך עליך להיות חזק אופי וגיבור רוח, לדחות את הצדדים הרדודים הללו ולמצוא מקום אמיתי בו תוכל ללמוד כמה שנים את הסוגיות העולות בראשך ולא להכנע לרוחות החילוניות המנשבות. לא נטשנו אותך, אנחנו מצפים ממך ומחבריך להיות גדולי הדור הבא, וכעומק הספק כך עומק הנסיקה לגבהים שתבוא לאחריו. בהצלחה